Heimili félagsins og varnarþing er í Reykjavík . Tilgangur félagsins er að efla þátt kvenna í orkumálum og styrkja tengsl þeirra sín á milli svo og að stuðla að menntun og fræðslu kvenna er varðar orkumál . Tilgangi sínum hyggst félagið ná með því að halda fundi , samkomur og viðburði , í hvers kyns formi . Aðild að félaginu er opin öllum sem áhuga hafa á að taka þátt í félaginu og efla starf þess í samræmi við tilgang þess . Ósk um aðild skal send stjórn til umfjöllunar og afgreiðslu . Stjórn skal halda félagaskrá yfir félagsmenn þar sem skráð er nafn , heimilisfang og kennitala félagsmanna . Úrsögn úr félaginu skal tilkynnt til formanns með sannanlegum hætti og tekur hún strax gildi nema annars sé óskað . Reikningsár félagsins er almanaksárið , þó skal fyrsta reikningstímabil félagsins vera frá stofnun þess til ársloka . Aðalfund skal halda fyrir lok apríl ár hvert og skal boða til hans með minnst tveggja vikna fyrirvara með sannanlegum hætti . Aðeins félagsmenn hafa rétt til setu á aðalfundi og atkvæðisrétt . Aðalfundur er löglegur , sé rétt til hans boðað . Einfaldur meirihluti mættra félagsmanna ræður úrslitum mála . Dagskrá aðalfundar skal vera sem hér segir : Kosning fundarstjóra og fundarritara Skýrsla stjórnar lögð fram Breytingar á samþykktum félagsins Ákvörðun félagsgjalds , sbr. 10. gr . Kosning stjórnar Kosning skoðunarmanna Önnur mál Stjórn félagsins skal skipuð 7 félagsmönnum , formanni og 6 meðstjórnendum , kjörnum á aðalfundi til tveggja ára í senn . Fyrsta stjórn skal kjörin á stofnfundi til næstu tveggja ára . Einnig er heimilt að kjósa allt að 3 varamenn . Formaður boðar til funda en stjórnin skiptir að öðru leyti með sér verkum . Stjórn félagsins ber ábyrgð á rekstri og fjárreiðum félagsins og fer að öðru leyti með málefni félagsins á milli aðalfunda í samræmi við samþykktir þess . Stjórn kemur fram fyrir hönd félags og ritar firma þess . Stjórn getur falið tilteknum stjórnarmönnum heimild til ritunar firma . Ákvörðun um félagsgjöld skal tekin á aðalfundi fyrir ár hvert . Einnig er heimilt að fjármagna starfsemi félagsins og viðburði á vegum þess með styrkjum og / eða fjárframlögum . Ákvörðun um slit félagsins skal taka á aðalfundi með einföldum meirihluta atkvæða og renna eignir þess til Barnaspítala Hringsins . Lög þessi voru samþykkt á stofnfundi félagsins .